title: Komisjoni rakendusmäärus (EL) nr 372/2011, 15. aprill 2011 , millega määratakse kindlaks kvoodivälise suhkru ja isoglükoosi eksportimise koguseline piirang kuni 2011/2012. turustusaasta lõpuni

text:
               16.4.2011

               ET

               Euroopa Liidu Teataja

               L 102/8

         KOMISJONI RAKENDUSMÄÄRUS (EL) nr 372/2011,
   15. aprill 2011,
   millega määratakse kindlaks kvoodivälise suhkru ja isoglükoosi eksportimise koguseline piirang kuni 2011/2012. turustusaasta lõpuni
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 61 esimese lõigu punkti d koostoimes artikliga 4,
   ning arvestades järgmist:

               (1)

               Vastavalt määruse (EÜ) nr 1234/2007 artikli 61 esimese lõigu punktile d võib kõnealuse määruse artiklis 56 osutatud kvoodist üle toodetud suhkru või isoglükoosi koguseid eksportida üksnes kindlaksmääratava koguselise piirangu ulatuses.

               (2)

               Kvoodivälise ekspordi üksikasjalikud rakenduseeskirjad, eelkõige sellised, milles käsitletakse ekspordilitsentse, on sätestatud komisjoni määruses (EÜ) nr 951/2006 (2). Turustusaasta kohta kindlaksmääratava koguselise piirangu puhul tuleks siiski arvestada eksporditurgude võimalusi.

               (3)

               Teatavate Euroopa Liidu suhkru- ja isoglükoositootjate jaoks on Euroopa Liidust eksportimine nende majandustegevuse oluline osa ning nad on esindatud Euroopa Liidust väljapoole jäävatel traditsioonilistel turgudel. Suhkru ja isoglükoosi eksportimine nendele turgudele võib olla majanduslikult elujõuline ka ilma eksporditoetusi andmata. Seetõttu tuleb kvoodivälise suhkru ja isoglükoosi ekspordile määrata koguseline piirang, et asjaomased ELi tootjad võiksid jätkata oma tarneid traditsioonilistele turgudele.

               (4)

               2011/2012. turustusaastaks on turunõudlusele vastavaks hinnatud koguseline piirang kvoodivälise suhkru eksportimisel algselt 650 000 tonni (väljendatuna valge suhkru ekvivalendina), kvoodivälise isoglükoosi eksportimisel on kõnealune piirang 50 000 tonni kuivainena.

               (5)

               Suhkru hinnad maailmaturul on alates 2010. aasta oktoobrist olnud pidevalt kõrged ning Londoni ja New Yorgi futuuribörsi andmetele tuginedes prognoositakse 2011. aastaks ja sellele järgnevateks aastateks jätkuvalt kõrgeid maailmaturuhindu. Seetõttu on keeruline anda usaldusväärset hinnangut koguste kohta, mis lõpuks Euroopa Liitu imporditakse. 2010/2011. turustusaastal saadud kogemus näitab, et Euroopa Liidu turu asjakohase varustatuse tagamiseks tuli teatavad kogused kvoodivälist suhkrut siseturul ringlusse lubada. Seega on asjakohane, et kvoodivälist eksporti saab alustada 1. jaanuaril 2012, kui on saadud täpsem ülevaade Euroopa Liidu tegelikust tarneolukorrast.

               (6)

               ELi suhkrueksport teatavatesse lähedal asuvatesse sihtkohtadesse ja kolmandatesse riikidesse, kus ELi toodete suhtes kehtib impordi soodusrežiim, on praegu eriti soodsal konkurentsipositsioonil. Kuna puuduvad asjakohased vastastikuse abi vahendid, millega võidelda eeskirjade eiramise vastu ja ära hoida kvoodivälise suhkru reimportimise või ELi uuesti sissevedamisega seotud võimalikku kuritarvitamist, tuleks teatavad lähedal asuvad sihtkohad abikõlblike sihtkohtade hulgast välja arvata.

               (7)

               Arvestades isoglükoosiga seotud hinnanguliselt väiksemat pettuseohtu, mis on tingitud kõnealuse toote iseärasustest, ei ole vaja piirata kvoodivälise isoglükoosi eksportimiseks abikõlblike sihtkohtade hulka.

               (8)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kvoodivälise suhkru eksportimise koguselise piirangu kindlaksmääramine
   1.   2011/2012. turustusaastal (ajavahemikul 1. oktoobrist 2011 kuni 30. septembrini 2012) on määruse (EÜ) nr 1234/2007 artikli 61 esimese lõigu punktis d osutatud, CN-koodi 1701 99 alla kuuluva kvoodivälise valge suhkru ilma toetuseta eksportimise koguseline piirang 650 000 tonni.
   2.   Lõikes 1 kindlaksmääratud koguselise piirangu ulatuses on eksport lubatud kõikidesse sihtkohtadesse, välja arvatud:

               a)

               kolmandad riigid: Andorra, Liechtenstein, Püha Tool (Vatikani Linnriik), San Marino, Horvaatia, Bosnia ja Hertsegoviina, Serbia, (3) Montenegro, Albaania ja endine Jugoslaavia Makedoonia Vabariik;

               b)

               ELi liikmesriikide territooriumid, mis ei ole ELi tolliterritooriumi osa: Fääri saared, Gröönimaa, Helgoland, Ceuta, Melilla, Livigno ja Campione d’Italia omavalitsusüksused ning need Küprose Vabariigi piirkonnad, mille üle Küprose Vabariigi valitsusel puudub tegelik kontroll;

               c)

               Euroopa territooriumid, mille välissuhete eest vastutab liikmesriik, kuid mis ei ole ELi tolliterritooriumi osa: Gibraltar;

         Artikkel 2
   Kvoodivälise isoglükoosi eksportimise koguselise piirangu kindlaksmääramine
   1.   2011/2012. turustusaastal (ajavahemikul 1. oktoobrist 2011 kuni 30. septembrini 2012) on määruse (EÜ) nr 1234/2007 artikli 61 esimese lõigu punktis d osutatud, CN-koodide 1702 40 10, 1702 60 10 ja 1702 90 30 alla kuuluva kvoodivälise isoglükoosi ilma toetuseta eksportimise koguseline piirang 50 000 tonni kuivainena.
   2.   Lõikes 1 osutatud toodete eksport on lubatud üksnes juhul, kui tooted vastavad määruse (EÜ) nr 951/2006 artiklis 4 sätestatud tingimustele.
   Artikkel 3
   Jõustumine
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Määrust kohaldatakse alates 1. jaanuarist 2012.
   Määrus kehtib kuni 30. septembrini 2012.

      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 15. aprill 2011

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 178, 1.7.2006, lk 24.

      (3)  Sh Kosovo ÜRO Julgeolekunõukogu 10. juuni 1999. aasta resolutsiooni nr 1244 määratluse kohaselt.


title: Komisjoni rakendusmäärus (EL) nr 165/2013, 22. veebruar 2013 , millega määratakse eelnevalt kindlaks või eraladustamise toetuse summa 2013. aastaks

text:
               23.2.2013

               ET

               Euroopa Liidu Teataja

               L 51/11

      KOMISJONI RAKENDUSMÄÄRUS (EL) nr 165/2013,
   22. veebruar 2013,
   millega määratakse eelnevalt kindlaks või eraladustamise toetuse summa 2013. aastaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte a ja d koostoimes artikliga 4,
   ning arvestades järgmist:

               (1)

               Määruse (EÜ) nr 1234/2007 artikliga 28 on ette nähtud toetuse andmine või eraladustamise puhul.

               (2)

               Võihindade ja -varude muutused osutavad turu ebastabiilsusele, mida võib kõrvaldada või vähendada hooajalise ladustamise abil. Kujunenud turuolukorda arvestades on asjakohane anda või eraladustamise toetust alates 1. märtsist 2013.

               (3)

               Komisjoni 20. augusti 2008. aasta määrusega (EÜ) nr 826/2008 (millega kehtestatakse ühiseeskirjad teatavatele põllumajandustoodetele eraladustusabi andmiseks) (2) on kehtestatud ühiseeskirjad eraladustuse abikava rakendamiseks.

               (4)

               Määruse (EÜ) nr 826/2008 artikli 6 kohaselt tuleb eelnevalt kindlaks määratud toetust anda kooskõlas kõnealuse määruse III peatükis sätestatud üksikasjalike eeskirjade ja tingimustega.

               (5)

               Määruse (EÜ) nr 1234/2007 artiklis 29 on sätestatud, et toetuse määramisel tuleks arvesse võtta ladustamiskulusid ning värske või ja varudest pärineva või hinna tõenäolisi suundumusi.

               (6)

               Asjakohane on määrata kindlaks asjaomaste toodete lattu paigutamise ja laost väljavõtmise kulude katteks antav toetus ning külmhoones ladustamise igapäevaste kulude ja rahastamise katteks antav toetus.

               (7)

               Käesoleva meetme rakendamise lihtsustamiseks ja liikmesriikides kehtivate tavade arvessevõtmiseks peaks toetus kehtima ainult selliste toodete suhtes, mis on täielikult ladustatud. Seepärast tuleks ette näha erand määruse (EÜ) nr 826/2008 artikli 7 lõikest 3.

               (8)

               Haldussuutlikkuse ja lihtsustamise huvides on asjakohane loobuda nõudest esitada pärast lepingu sõlmimist sama teave, mis käsitleb ladustamise üksikasju, kui nõutav teave on juba kantud toetusetaotlusse määruse (EÜ) nr 826/2008 artikli 20 esimese lõigu punkti a kohaselt.

               (9)

               Lihtsustamise ja logistika tõhususe huvides tuleks liikmesriikidel lubada loobuda nõudest märkida lepingu number igale ladustatud kaubaühikule, kui lepingu number on kantud laoregistrisse.

               (10)

               Haldussuutlikkuse ja lihtsustamise eesmärgil ning võttes arvesse või ladustamise konkreetset olukorda, tuleks määruse (EÜ) nr 826/2008 artikli 36 lõikega 6 ette nähtud kontrolli teha vähemalt poolte lepingute suhtes. Seetõttu tuleks kehtestada erand kõnealusest artiklist.

               (11)

               Komisjoni 31. augusti 2009. aasta määrusega (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile, (3) on kehtestatud ühised eeskirjad, mida liikmesriikide pädevad asutused peavad järgima teabe ja dokumentide esitamisel komisjonile. Kõnealused eeskirjad hõlmavad eelkõige liikmesriikide kohustust kasutada komisjoni poolt kättesaadavaks tehtud infosüsteeme ning kinnitada teatisi saatma volitatud ametiasutuste või eraisikute juurdepääsuõigused. Lisaks on kõnealuse määrusega kehtestatud infosüsteemide suhtes kohaldatavad ühised põhimõtted, et tagada dokumentide pikaajaline autentsus, terviklikkus ja loetavus. Selles on sätestatud ka isikuandmete kaitse.

               (12)

               Määruse (EÜ) nr 792/2009 kohaselt tuleb nendes määrustes, millega kehtestatakse konkreetne teatamiskohustus, sätestada kohustus kasutada infosüsteeme kooskõlas nimetatud määrusega.

               (13)

               Komisjon on loonud infosüsteemi, mis võimaldab elektrooniliselt hallata dokumente ja menetlusi komisjonisiseses töökorralduses ja ühise põllumajanduspoliitikaga seotud asutustega suhtlemisel.

               (14)

               Leitakse, et või eraladustamisest teatamise kohustusi, eelkõige määruse (EÜ) nr 826/2008 artiklis 35 sätestatud teatamiskohustusi, saab vastavalt määrusele (EÜ) nr 792/2009 täita ka kõnealuse süsteemi kaudu.

               (15)

               Selguse huvides peaks käesoleva määruse kehtivusaeg lõppema lepingulise ladustamise lõpptähtpäeval.

               (16)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Käesolevas määruses sätestatakse määruse (EÜ) nr 1234/2007 artikli 28 punktis a osutatud soolase ja mageda või eraladustamise toetus alates 1. märtsist 2013 sõlmitud lepingute puhul.
   2.   Kui käesolevas määruses ei ole sätestatud teisiti, kohaldatakse määrust (EÜ) nr 826/2008.
   Artikkel 2
   Määruse (EÜ) nr 826/2008 artikli 16 lõike 2 punktis c osutatud koguste mõõtühik on „laopartii”, mis vastab käesoleva määrusega hõlmatud tootekogusele, mis kaalub vähemalt ühe tonni ning on ühesuguse koostise ja kvaliteediga, toodetud samas tehases ja võetud ühte lattu hoiule samal päeval.
   Artikkel 3
   1.   Erandina määruse (EÜ) nr 826/2008 artikli 7 lõikest 3 kehtivad taotlused ainult nende toodete suhtes, mis on täielikult ladustatud.
   2.   Määruse (EÜ) nr 826/2008 artikli 20 esimese lõigu punkti a ei kohaldata.
   3.   Liikmesriigid võivad loobuda määruse (EÜ) nr 826/2008 artikli 22 lõike 1 punktis e osutatud nõudest märkida lepingu number, kui lao juhataja kohustub pidama kõnealuse määruse I lisa III punktis osutatud laoregistrit, kuhu ta sisestab lepingu numbri.
   4.   Erandina määruse (EÜ) nr 826/2008 artikli 36 lõikest 6 peab kontrollimise eest vastutav asutus kogu laost väljaviimise aja jooksul alates augustist 2013 kuni veebruarini 2014 lepingulise ladustusaja lõpus kontrollima ladustatud toodete kaalu ja märgistust proovide võtmisega vähemalt poolte lepingute puhul.
   Artikkel 4
   1.   Artiklis 1 osutatud toodete puhul antakse toetust järgmiselt:

               —

               14,88 eurot tonni kohta ladustamise püsikulude eest;

               —

               0,25 eurot tonni kohta päevas iga lepingujärgse ladustamispäeva eest.

         2.   Lepingulise ladustamise puhul paigutatakse tooted lattu ajavahemikul 1. märtsist kuni 15. augustini 2013. Tooted võib laost välja viia alates 16. augustist 2013. Lepinguline ladustamine lõpeb laost väljaviimisele eelneval päeval või hiljemalt lattu paigutamisele järgneva aasta veebruari viimasel päeval.
   3.   Abi võib anda ainult juhul, kui lepinguline ladustusaeg on vahemikus 90–210 päeva.
   Artikkel 5
   1.   Liikmesriigid teatavad komisjonile

               a)

               määruse (EÜ) nr 826/2008 artikli 35 lõike 1 punkti a kohaselt igal teisipäeval eelmise nädala kohta kogused, mille kohta on sõlmitud lepingud, ning vajaduse korral ka nende toodete kogused, mille kohta on esitatud lepingute sõlmimise taotlused;

               b)

               hiljemalt iga kuu lõpus eelmise kuu kohta varusid käsitleva teabe vastavalt määruse (EÜ) nr 826/2008 artikli 35 lõike 1 punktile b.

         2.   Lõikes 1 osutatud teatised esitatakse kooskõlas määrusega (EÜ) nr 792/2009.
   Artikkel 6
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Määrus kehtib kuni 28. veebruarini 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. veebruar 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 223, 21.8.2008, lk 3.

      (3)  ELT L 228, 1.9.2009, lk 3.


title: Komisjoni rakendusmäärus (EL) nr 389/2011, 19. aprill 2011 , mis käsitleb endo-1,4-β-ksülanaasi, subtilisiini ja α-amülaasi ensüümipreparaadi lubamist munakanade söödalisandina (loaomanik Danisco Animal Nutrition)  EMPs kohaldatav tekst

text:
               20.4.2011

               ET

               Euroopa Liidu Teataja

               L 104/7

         KOMISJONI RAKENDUSMÄÄRUS (EL) nr 389/2011,
   19. aprill 2011,
   mis käsitleb endo-1,4-β-ksülanaasi, subtilisiini ja α-amülaasi ensüümipreparaadi lubamist munakanade söödalisandina (loaomanik Danisco Animal Nutrition)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.

               (2)

               Kooskõlas määruse (EÜ) nr 1831/2003 artikliga 7 on esitatud taotlus loa saamiseks Trichoderma reesei (ATCC PTA 5588) abil toodetud endo-1,4-β-ksülanaasi, Bacillus subtilis’e (ATCC 2107) abil toodetud subtilisiini ja Bacillus amyloliquefaciens’i (ATCC 3978) abil toodetud α-amülaasi ensüümipreparaadile. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (3)

               Taotlus käsitleb endo-1,4-β-ksülanaasi, subtilisiini ja α-amülaasi ensüümipreparaadi lubamist munakanade söödalisandina ning selle klassifitseerimist söödalisandite kategooriasse „zootehnilised lisandid”.

               (4)

               Komisjoni määrusega (EÜ) nr 1087/2009 (2) on lubatud endo-1,4-β-ksülanaasi, subtilisiini ja α-amülaasi preparaati kümne aasta jooksul kasutada broilerkanade, partide ja broilerkalkunite söödalisandina.

               (5)

               Euroopa Toiduohutusamet (edaspidi „toiduohutusamet”) jõudis oma 7. detsembri 2010. aasta arvamuses (3) järeldusele, et kavandatud kasutustingimuste korral ei avalda endo-1,4-β-ksülanaasi, subtilisiini ja α-amülaasi ensüümipreparaat kahjulikku mõju loomade ja inimeste tervisele ega keskkonnale ning et nimetatud söödalisand võib parandada munakanade munatootmisega seotud näitajaid. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud Euroopa Liidu söödalisandite referentlabori aruande söödalisandi analüüsimeetodi kohta söödas.

               (6)

               Endo-1,4-β-ksülanaasi, subtilisiini ja α-amülaasi ensüümipreparaadi hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba preparaadi kasutamiseks käesoleva määruse lisas esitatud viisil.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. aprill 2011

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  ELT L 297, 13.11.2009, lk 4.

      (3)  EFSA Journal (2011); 9(1):1949.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Sisalduse alammäär

                  Sisalduse ülemmäär

                  Muud sätted

                  Loa kehtivusaja lõpp

                  Aktiivsuse ühik täissööda kilogrammi kohta, mille niiskusesisaldus on 12 %

                     Zootehniliste lisandite kategooria. Funktsionaalrühm: seedimist soodustavad ained.

                  4a10

                  Danisco Animal Nutrition

                  Endo-1,4-β-ksülanaas
                  EC 3.2.1.8
                  Subtilisiin
                  EC 3.4.21.62
                  α-amülaas
                  EC 3.2.1.1

                                 Söödalisandi koostis

                                 Trichoderma reesei (ATCC PTA 5588) abil toodetud endo-1,4-β-ksülanaasi, Bacillus amyloliquefaciens’i (ATCC 3978) abil toodetud α-amülaasi ja Bacillus subtilis’e (ATCC 2107) abil toodetud subtilisiini tahke preparaat, millel on vähemalt järgmine aktiivsus:

                                          —

                                          endo-1,4-β-ksülanaasi 1 500 ühikut (1)/g,

                                          —

                                          subtilisiini 20 000 ühikut (2)/g.

                                          —

                                          α-amülaasi 2 000 ühikut (3)/g

                                 Toimeaine kirjeldus

                                 Trichoderma reesei (ATCC PTA 5588) abil toodetud endo-1,4-β-ksülanaas, Bacillus amyloliquefaciens’i (ATCC 3978) abil toodetud α-amülaas ja Bacillus subtilis’e (ATCC 2107) abil toodetud subtilisiin

                                 Analüüsimeetod
                                  (4)

                              Toimeaine määramine söödalisandis, eelsegudes ja söödas.

                                          Endo-1,4-β-ksülanaas: kolorimeetriline meetod, mille puhul mõõdetakse vesilahustuvate värviliste fragmentide vabanemist endo-1,4-β-ksülanaasi reaktsioonil müügiloleva nisust saadud asuriin-ristsillatud arabinoksülaaniga.

                                          α-amülaas: kolorimeetriline meetod, mille puhul mõõdetakse vesilahustuvate värviliste fragmentide vabanemist α-amülaasi reaktsioonil müügiloleva asuriin-ristsillatud tärklispolümeeriga.

                                          Subtilisiin: kolorimeetriline meetod, mille puhul mõõdetakse vesilahustuvate värviliste fragmentide (asuriini) vabanemist subtilisiini reaktsioonil müügiloleva ristsillatud kaseiiniga.

                  munakanad

                  —

                              endo-1,4-β-ksülanaas
                              300 ühikut

                              Subtilisiin
                              4 000 ühikut

                              α-amülaas
                              400 ühikut

                  —

                              1.

                              Söödalisandi kasutusjuhistes tuleb märkida säilitustemperatuur, kõlblikkusaeg ja granuleerimispüsivus.

                              2.

                              Kasutamiseks segajõusöödas, milles on rohkesti tärklis- ja muid polüsahhariide (peamiselt arabinoksülaane ja beeta-glükaane), nt jõusööt, mis sisaldab üle 40 % maisi.

                              3.

                              Ohutusnõuded: käitlemisel kasutada respiraatorit, kaitseprille ja kaitsekindaid.

                  10. mai 2021

         (1)  1 ühik on ensüümi kogus, mis pH 5,3 ja 50 °C juures vabastab võrkstruktuuriga kaera/speltanisu ksülaanist 0,5 mikromooli taandavaid suhkruid (ksüloosiekvivalente) minutis.

         (2)  1 ühik on ensüümi kogus, mis pH 7,5 ja 40 °C vabastab kaseiinsubstraadist 1 mikromooli fenooliühendit (türosiiniekvivalenti) minutis.

         (3)  1 ühik on ensüümi kogus, mis pH 6,5 ja 37 °C vabastab vees mittelahustavast võrkstruktuuriga tärklisepolümeer-substraadist 1 mikromooli glükosiidsidemeid minutis.

         (4)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel: www.irmm.jrc.be/eurl-feed-additives.


title: Komisjoni rakendusmäärus (EL) nr 95/2013, 1. veebruar 2013 , millega antakse luba valmistise Pediococcus acidilactici CNCM MA 18/5M kasutamiseks kõigi kalade, välja arvatud lõhelased, söödalisandina (loa omanik Lallemand SAS)  EMPs kohaldatav tekst

text:
               2.2.2013

               ET

               Euroopa Liidu Teataja

               L 33/19

         KOMISJONI RAKENDUSMÄÄRUS (EL) nr 95/2013,
   1. veebruar 2013,
   millega antakse luba valmistise Pediococcus acidilactici CNCM MA 18/5M kasutamiseks kõigi kalade, välja arvatud lõhelased, söödalisandina (loa omanik Lallemand SAS)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.

               (2)

               Kooskõlas määruse (EÜ) nr 1831/2003 artikliga 7 esitati taotlus valmistise Pediococcus acidilactici CNCM MA 18/5M uue kasutuse lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (3)

               Taotluses käsitletakse Pediococcus acidilactici CNCM MA 18/5M uue kasutusviisi lubamist kõigi kalade söödalisandina ning selle klassifitseerimist söödalisandite kategooriasse „zootehnilised lisandid”.

               (4)

                  Pediococcus acidilactici CNCM MA 18/5M kasutamiseks on antud tähtajatu luba broilerkanade puhul komisjoni määrusega (EÜ) nr 1200/2005 (2) ja nuumsigade puhul komisjoni määrusega (EÜ) nr 2036/2005 (3) ning kümneaastane luba lõhelaste ja krevetiliste puhul komisjoni määrusega (EÜ) nr 911/2009 (4) ja võõrutatud põrsaste puhul komisjoni määrusega (EL) nr 1120/2010 (5) ja munakanade puhul komisjoni määrusega (EL) nr 212/2011 (6).

               (5)

               Euroopa Toiduohutusamet (edaspidi „toiduohutusamet”) järeldas 11. septembri 2012. aasta arvamuses, (7) et kavandatud kasutustingimuste juures võib Pediococcus acidilactici CNCM MA 18/5M mõjuda kasulikult kõigile kaladele, suurendades hästi kohandunud kalade hulka luude deformeerimise vähendamise teel.

               (6)

                  Pediococcus acidilactici CNCM MA 18/5M hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „muud zootehnilised lisandid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2013

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  ELT L 195, 27.7.2005, lk 6.

      (3)  ELT L 328, 15.12.2005, lk 13.

      (4)  ELT L 257, 30.9.2009, lk 10.

      (5)  ELT L 317, 3.12.2010, lk 12.

      (6)  ELT L 59, 4.3.2011, lk 1.

      (7)  EFSA Journal 2012; 10(9):2886.

      LISA

                  Söödalisandi identifitseerimisnumber

                  Loa hoidja

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Aktiivsuse ühik täissööda kg kohta, mille niiskusesisaldus on 12 %

                     Zootehniliste lisandite kategooria. Funktsionaalrühm: muud zootehnilised lisandid(kasvu soodustavad).

                  4d1712

                  Lallemand SAS

                     Pediococcus acidilactici CNCM MA 18/5M

                                 Söödalisandi koostis

                              valmistis Pediococcus acidilactici CNCM MA 18/5M, mis sisaldab vähemalt 1 × 1010 CFUd söödalisandi grammi kohta

                                 Toimeaine kirjeldus

                                 Pediococcus acidilactici CNCM MA 18/5M eluvõimelised rakud

                                 Analüüsimeetodid
                                  (1)

                                          Arvu määramine: pindkülvimeetod, MRS agariga (EN 15786:2009)

                                          Kindlaksmääramine: impulssvälja-geelelektroforees (PFGE).

                  Kõik kalad, v.a lõhelased

                  —

                  1 × 109

                  —

                              1.

                              Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimis-püsivus.

                              2.

                              Kasutajate ohutus: käitlemisel kasutada respiraatorit, kaitseprille ja kaitsekindaid.

                  22. veebruar 2023

         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx